《古意赠答段公度》
宋代·周行己

野人比芹子，昔献已负惭。安得长者语，借誉苦为甘。

自愧敝帚姿，欲驾騧骊骖。寸进复尺退，虎穴讵得探。

作者简介：温州永嘉人，字恭叔，号浮沚。哲宗元祐六年进士。师事程颐。徽宗崇宁中，官至太学博士。后为齐州教授，发明中庸之旨，邑人始知有伊洛之学。大观三年，罢归，筑浮沚书院以讲学。宣和中，除秘书省正字。有《浮沚集》。